***Монгол Улсын Их Хурлын 2012 оны ээлжит намрын чуулганы Аюулгүй байдал, гадаад бодлогын байнгын хорооны 10 дугаар сарын 09-ний өдөр /Мягмар гариг/-ийн хуралдаан 14 цаг 05 минутад Төрийн ордны “В” танхимд эхлэв.***

Улсын Их Хурлын гишүүн, Байнгын хорооны дарга Ц.Цолмон ирц, хэлэлцэх асуудлын дарааллыг танилцуулж хуралдааныг даргалав.

*Хуралдаанд ирвэл зохих 16 гишүүнээс 12 гишүүн ирж, 75.0 хувийн ирцтэй байв. Үүнд:*

***Чөлөөтэй:*** *Х.Баттулга, Д. Бат-Эрдэнэ, Б.Болор, Лу.Болд.*

***Нэг. Монгол Улсаас Ямайка улстай дипломат харилцаа тогтоох тухай /****зөвшилцөх****/.***

Хэлэлцэж буй асуудалтай холбогдуулан Гадаад харилцааны дэд сайд Д.Ганхуяг, Гадаад харилцааны яамны Бодлого төлөвлөлт судалгааны газрын захирал Г.Батжаргал, Гадаад харилцааны яамны Бодлого төлөвлөлт судалгааны газрын атташе Г.Уянга, Улсын Их Хурлын Аюулгүй байдал, гадаад бодлогын байнгын хорооны референт Г.Нандинцэцэг нар байлцав.

Дипломат харилцаа тогтоох тухай асуудлаар Засгийн газрын гишүүн, Сангийн сайд Ч.Улаан танилцуулав.

Танилцуулгатай холбогдуулан Улсын Их Хурлын гишүүдээс асуулт болон санал гараагүй болно.

**Ц.Цолмон :** - Монгол Улсаас Ямайка улстай дипломат харилцаа тогтоох тухай Засгийн газрын саналыг дэмжиж байгаа гишүүд гараа өргөнө үү.

Зөвшөөрсөн 8

Татгалзсан 1

 Бүгд 9

 Гишүүдийн олонхийн саналаар дэмжигдлээ.

*Уг асуудлыг 14 цаг 10 минутад хэлэлцэж дуусав.*

***Хоёр. 2011 оны төсвийн гүйцэтгэл, Засгийн газрын санхүүгийн нэгдсэн тайлан /****хоёр дахь хэлэлцүүлэг****/.***

Хэлэлцэж буй асуудалтай холбогдуулан Гадаад харилцааны дэд сайд Д.Ганхуяг, Гадаад харилцааны Төрийн нарийн бичгийн даргын үүргийг орлон гүйцэтгэгч Г.Цогтсайхан, Гадаад харилцааны яамны Санхүү, хөрөнгө оруулалтын хэлтсийн дарга Д.Мөнхцэцэг, Батлан хамгаалах яамны төрийн нарийн бичгийн дарга Д.Чойжамц, Батлан хамгаалах яамны Санхүү, хөрөнгө оруулалтын хэлтсийн дарга Д.Жаргалсайхан, Зэвсэгт хүчний жанжин штабын Санхүүгийн хэлтсийн дарга Д.Шийрэв, Зэвсэгт хүчний жанжин штабын дарга дэслэгч, генерал Ц.Бямбажав, Зэвсэгт хүчний жанжин штабын дарга, хурандаа Ц.Ганбат, Тагнуулын ерөнхий газрын тэргүүн дэд дарга Ч.Чулуунбаатар, Тагнуулын ерөнхий газрын Санхүүгийн хэлтсийн дарга Д.Шийрэв, Цөмийн энергийн газрын даргын үүргийг орлон гүйцэтгэгч Н.Тэгшбаяр, Цөмийн энергийн газрын Төрийн захиргаа, удирдлагын газрын дарга С.Доржпүрэв, Монгол Улсын Ерөнхий аудитор Ч.Раднаа, Монгол Улсын Ерөнхий аудиторын орлогч Б.Батбаяр, Үндэсний аудитын газрын Санхүүгийн аудитын газрын захирал Ц.Батбаяр, Үндэсний аудитын газрын Гүйцэтгэлийн аудитын захирал Д.Ганбилэг, Үндэсний аудитын газрын Санхүүгийн аудитын нэгдүгээр хэлтсийн дарга Л.Одгэрэл, Үндэсний аудитын газрын хоёрдугаар хэлтсийн дарга С.Оюунгэрэл, Үндэсний аудитын газрын гуравдугаар хэлтсийн дарга А.Сүхбаатар, Сангийн яамны Төсвийн бодлогын газрын дарга Ж.Ганбат, Сангийн яамны Зарлагын хэлтсийн дарга Б.Нямаа, Сангийн яамны Төсвийн хөрөнгө оруулалтын хэлтсийн дарга М.Батгэрэл, Сангийн яамны Орлогын хэлтсийн дарга Б.Доржсэмбэд, Сангийн яамны Санхүүжилт тайлан бүртгэлийн хэлтсийн дарга Ц.Ариунсанаа, Сангийн яамны Төлбөр тооцооны хэлтсийн дарга Б.Отгонцэцэг, Сангийн яамны өрийн удирдлагын хэлтсийн дарга Ч.Тавинжил, Сангийн яамны Баялгийн сангийн удирдлагын хэлтсийн дарга О.Хуягцогт, Сангийн яамны Зээл тусламжийн бодлого, хамтын ажиллагааны газрын дарга Т.Доржханд, Нягтлан бодох бүртгэлийн бодлогын газрын дарга С.Мягмардаш, Улсын Их Хурлын Тамгын газрын Аюулгүй байдал, гадаад бодлогын байнгын хорооны референт Г.Нандинцэцэг нар байлцав.

Уг асуудалтай холбогдуулан Улсын Их Хурлын гишүүдээс асуулт болон санал гараагүй болно.

Монгол Улсын 2011 оны нэгдсэн төсвийн гүйцэтгэл, Засгийн газрын санхүүгийн нэгтгэсэн тайлангийн талаар байнгын хорооноос гарах санал, дүгнэлтийг Төсвийн зарлагын хяналтын дэд хороонд хүргэхээр тохиров.

*Хуралдаан 14 цаг 10 минутад өндөрлөв.*

**Тэмдэглэл хөтөлсөн:**

ХУРАЛДААНЫ ТЭМДЭГЛЭЛ

ХӨТЛӨГЧ П.МЯДАГМАА

**МОНГОЛ УЛСЫН ИХ ХУРЛЫН 2012 ОНЫ**

**НАМРЫН ЭЭЛЖИТ ЧУУЛГАНЫ АЮУЛГҮЙ БАЙДАЛ, ГАДААД БОДЛОГЫН БАЙНГЫН ХОРООНЫ 10 ДУГААР САРЫН 09-НИЙ ӨДРИЙН ХУРАЛДААНЫ ДЭЛГЭРЭНГҮЙ ТЭМДЭГЛЭЛ**

**Ц.Цолмон :** - Байнгын хорооны ирц бүрдсэн байна. Байнгын хорооны хуралдаанаар хэлэлцэх 2 асуудал байгаа. Монгол Улсын 2011 оны нэгдсэн төсвийн гүйцэтгэл болон Засгийн газрын 2011 оны санхүүгийн нэгдсэн тайлан 2 дахь хэлэлцүүлэг.

Хоёрдугаар асуудал Монгол Улсаас Ямайка улстай дипломат харилцаа тогтоох тухай асуудал зөвшилцөх ийм 2 асуудал байгаа. Байнгын хорооны гишүүдээс хэлэлцэх асуудлын талаар санал байна уу. Энэ 2 асуудлаа батлах уу?

Ажлын хэсгийнхнийг микрофонтой ширээн дээр суу гэж урих байна. За хоёрдугаар асуудлаа эхлээд хэлэлцье гэсэн саналтай байна. За тэгэхээр Монгол Улсаас Ямайка улстай дипломат харилцаа тогтоох тухай асуудал өнөөдөр зөвшилцөхөөр орж ирж байгаа. Ажлын хэсгийг танилцуулъя. Д.Ганхуяг Гадаад харилцааны дэд сайд, Гадаад харилцааны яамны Бодлого, төлөвлөлт судалгааны газрын захирал Г.Батжаргал, Гадаад харилцааны яамны Бодлого төлөвлөлт судалгааны газрын атташе Г.Уянга ийм хүмүүс оролцож байна.

Монгол Улсаас Ямайка улстай дипломат харилцаа тогтоох тухай асуудлаарх танилцуулгыг Засгийн газрын гишүүн, Сангийн сайд Ч.Улаан танилцуулна. Таныг урьж байна.

**Ч.Улаан :** -За баярлалаа. Байнгын хорооны эрхэм гишүүд ээ, Монгол Улсын Үндэсний аюулгүй байдлын үзэл баримтлалын үзэл санааны дагуу Нэгдсэн Үндэсний байгууллагын гишүүн бүх улс оронтой дипломат харилцаа тогтоохоор 2010 оноос ажиллаж байна. Ямайка улс дипломат харилцаа тогтоох тухай манай улсаас тавьсан саналыг энэ оны 06 дугаар сарын 18-нд дэмжиж байгаагаа илэрхийлсэн байна. Тус улстай дипломат харилцаа тогтоох тухай асуудлыг Засгийн газрын энэ оны 09 сарын 22-ны өдрийн хуралдаанаар хэлэлцэн дэмжиж Улсын Их Хурлын Аюулгүй байдал, гадаад бодлогын байнгын хороотой зөвшилцөхөөр шийдвэрлэсэн юм. Байнгын хороотой энэ асуудлаар зөвшилцсөний үндсэн дээр 2 орны хооронд дипломат харилцаа тогтоох тухай албан мэдээнд гарын үсэг зурах юм. Ямайка улстай дипломат харилцаа тогтоосноор НҮБ, Дэлхийн худалдааны байгууллага зэрэг олон талт тогтолцоо механизмын хүрээнд нийтлэг ашиг сонирхлын төлөө бие биеэ дэмжиж хамтран ажиллах боломж нэмэгдэх ач холбогдолтой гэж үзэж байна.

Ямайка улстай дипломат харилцаа тогтоох асуудлыг зөвшилцөх асуудлыг хэлэлцэн шийдвэрлэж өгөхийг хүсье. Баярлалаа.

**Ц.Цолмон :** - За Ц.Улаан сайдад баярлалаа. Засгийн газрын санал, танилцуулгатай холбогдуулж асуулт асуух Байнгын хорооны гишүүд байна уу? Асуулт алга байна. Асуултаа таслъя. Тэгэхээр энэ асуудлаар үг хэлэх гишүүд байна уу? Үг хэлэх гишүүд байхгүй байна.

Тэгэхээр Монгол Улсаас Ямайка улстай дипломат харилцаа тогтоох тухай Засгийн газрын саналыг дэмжье гэсэн томъёоллоор санал хураалт явуулъя. Энэ саналыг дэмжиж байгаа Байнгын хорооны гишүүд гараа өргөнө үү.

9-8 дэмжигдлээ.

Уг асуудлыг хэлэлцсэн тухай болон Байнгын хорооноос гаргас санал, дүгнэлт хуралдааны тэмдэглэлийг Засгийн газарт хүргэх болно. Энэ асуудлыг хэлэлцэж дууслаа.

Нэгдүгээр асуудал буюу ***2011 оны төсвийн гүйцэтгэл, Засгийн газрын санхүүгийн нэгдсэн тайлан /хоёр дахь хэлэлцүүлэг/.***

Нэгдсэн тайлангаа хэлэлцье. Энэ асуудалтай холбоотой ажлын хэсгийнхэнийг микрофонтой ширээнд наашаа суухыг урьж байна.

Хэлэлцэж буй асуудалтай холбогдуулан ажлын хэсгийг танилцуулъя.

Гадаад харилцааны дэд сайд Д.Ганхуяг, Гадаад харилцааны Төрийн нарийн бичгийн даргын үүргийг орлон гүйцэтгэгч Г.Цогтсайхан, Гадаад харилцааны яамны Санхүү, хөрөнгө оруулалтын хэлтсийн дарга Д.Мөнхцэцэг, Батлан хамгаалах яамны төрийн нарийн бичгийн дарга Д.Чойжамц, Батлан хамгаалах яамны Санхүү, хөрөнгө оруулалтын хэлтсийн дарга Д.Жаргалсайхан, Зэвсэгт хүчний жанжин штабын Санхүүгийн хэлтсийн дарга Д.Шийрэв, Зэвсэгт хүчний жанжин штабын дарга дэслэгч, генерал Ц.Бямбажав, Зэвсэгт хүчний жанжин штабын дарга, хурандаа Ц.Ганбат, Тагнуулын ерөнхий газрын тэргүүн дэд дарга Ч.Чулуунбаатар, Тагнуулын ерөнхий газрын Санхүүгийн хэлтсийн дарга Д.Шийрэв, Цөмийн энергийн газрын даргын үүргийг орлон гүйцэтгэгч Н.Тэгшбаяр, Цөмийн энергийн газрын Төрийн захиргаа, удирдлагын газрын дарга С.Доржпүрэв, Монгол Улсын Ерөнхий аудитор Ч.Раднаа, Монгол Улсын Ерөнхий аудиторын орлогч Б.Батбаяр, Үндэсний аудитын газрын Санхүүгийн аудитын газрын захирал Ц.Батбаяр, Үндэсний аудитын газрын Гүйцэтгэлийн аудитын захирал Д.Ганбилэг, Үндэсний аудитын газрын Санхүүгийн аудитын нэгдүгээр хэлтсийн дарга Л.Одгэрэл, Үндэсний аудитын газрын хоёрдугаар хэлтсийн дарга С.Оюунгэрэл, Үндэсний аудитын газрын гуравдугаар хэлтсийн дарга А.Сүхбаатар, Сангийн яамны Төсвийн бодлогын газрын дарга Ж.Ганбат, Сангийн яамны Зарлагын хэлтсийн дарга Б.Нямаа, Сангийн яамны Төсвийн хөрөнгө оруулалтын хэлтсийн дарга М.Батгэрэл, Сангийн яамны Орлогын хэлтсийн дарга Б.Доржсэмбэд, Сангийн яамны Санхүүжилт тайлан бүртгэлийн хэлтсийн дарга Ц.Ариунсанаа, Сангийн яамны Төлбөр тооцооны хэлтсийн дарга Б.Отгонцэцэг, Сангийн яамны өрийн удирдлагын хэлтсийн дарга Ч.Тавинжил, Сангийн яамны Баялгийн сангийн удирдлагын хэлтсийн дарга О.Хуягцогт, Сангийн яамны Зээл тусламжийн бодлого, хамтын ажиллагааны газрын дарга Т.Доржханд, Нягтлан бодох бүртгэлийн бодлогын газрын дарга С.Мягмардаш ийм улсууд ажлын хэсэгт байна.

За материалыг тараасан байгаа. Монгол Улсын 2011 оны нэгдсэн. Төсвийн гүйцэтгэл Засгийн газрын санхүүгийн нэгдсэн тайлантай холбогдуулж Улсын Их Хурлын гишүүд асуулт асууж хариулт авах ажиллагаандаа оръё.

За асуулттай гишүүд байна уу? Асуулттай гишүүд байхгүй байна. Энэ хэлэлцэж байгаа асуудалтай холбогдуулж санал дүгнэлт хэлэх гишүүд байна уу? Байхгүй байна. Энэ асуудал бол Байнгын хороод бусад хороодоор хэлэлцэж байгаа манай гишүүд бас 2 Байнгын хороонд байгаа энэ тэр асуудалтай холбоотойгоор асуулт, хариулт байхгүй байх шиг байна. Ингээд Монгол Улсын 2011 оны нэгдсэн төсвийн гүйцэтгэл Засгийн газрын Санхүүгийн нэгтгэсэн тайлангийн талаар Аюулгүй байдал гадаад бодлогын байнгын хорооны санал, дүгнэлтийг гаргаж төсвийн зарлагын хяналтын дэд хороонд хүргүүлэх болно. Ингээд энэ асуудлыг хэлэлцэж дууслаа баярлалаа. Хоёр асуудлаа хэлэлцэж дууссан учраас манай Байнгын хорооны өнөөдрийн хуралдаан өндөрлөж байна.

***Хуралдаан 14 цаг 15 минутад өндөрлөв.***

**Соронзон хальснаас буулгасан:**

ХУРАЛДААНЫ ТЭМДЭГЛЭЛ ХӨТЛӨГЧ

П.МЯДАГМАА